Διαφορές στην αποτελεσματικότητα της πλαισίωσης των μηνυμάτων υγείας που αφορούν στην πρόληψη ή / και την αντιμετώπιση του καρκίνου του τραχήλου της μήτρας: ο ρόλος της ψυχολογικής αναδραστικότητας
Creators: name: Μαλινάκη, Ευανθία Νικολάου
Publisher: name: Aristotle University of Thessaloniki
Year: 2012
Subjects: Καμπάνιες υγείας
Πλαισίωση
Ψυχολογική αναδραστικότητα
Health campaigns
Framing
Psychological reactance

description: Σκοπός της παρούσας εργασίας ήταν η μελέτη της αποτελεσματικότητας της πλαισίωσης μιας καμπάνιας υγείας για τον εμβολιασμό κατά του καρκίνου του τραχήλου της μήτρας και το τεστ Παπανικολάου. Εξετάστηκε κατά πόσο το είδος της πλαισίωσης της καμπάνιας (θετική ή αρνητική) σε αλληλεπίδραση με το είδος της συμπεριφοράς που αφορούσε (προληπτική, δηλαδή εμβολιασμός διαγνωστική, δηλαδή τεστ Παπ ή σύνθετη εμβολιασμός και τεστ Παπ μαζί) επηρεάζει την ψυχολογική αναδραστικότητα (την ψυχολογική κατάσταση που στοχεύει στην αποκατάσταση μιας απειλούμενης ατομικής ελευθερίας), τις στάσεις προς, και την πρόθεση συμπεριφοράς σχετικά με, τον εμβολιασμό κατά του καρκίνου του τραχήλου της μήτρας ή / και το τεστ Παπ. Διακόσιες σαράντα (Ν = 240) φοιτήτριες του Αριστοτελείου Πανεπιστημίου της Θεσσαλονίκης και του Πανεπιστημίου Μακεδονίας τοποθετήθηκαν με τυχαίο τρόπο σε κάθε μία από τις έξι συνθήκες ενός 2 (είδος της πλαισίωσης: θετική, αρνητική) Χ 3 (τύπος της συμπεριφοράς: σύνθετη, προληπτική, διαγνωστική), μεταξύ υποκειμένων, παραγοντικού σχεδίου. Από τα αποτελέσματα φάνηκε ότι οι στάσεις προς τον εμβολιασμό κατά του ιού των ανθρωπίνων θηλωμάτων (HPV) δεν επηρεάζονται ούτε από το είδος της πλαισίωσης ούτε από τον τύπο της συμπεριφοράς, τη στιγμή που οι στάσεις προς το τεστ Παπ φάνηκαν να επηρεάζονται από το είδος της πλαισίωσης, με την θετική πλαισίωση να οδηγεί σε θετικότερες στάσεις. Διαφορές δεν εντοπίστηκαν για την πρόθεση συμπεριφοράς ούτε στη μία ούτε στην άλλη περίπτωση. Τα αποτελέσματα, έδειξαν, επίσης, μία στατιστικά σημαντική αλληλεπίδραση του είδους της πλαισίωσης με τον τύπο της συμπεριφοράς στην προσλαμβανόμενη απειλή κατά της ελευθερίας και την αναδραστικότητα, με την αρνητική πλαισίωση να φαίνεται να οδηγεί σε μεγαλύτερη προσλαμβανόμενη απειλή κατά της ελευθερίας και μεγαλύτερη αναδραστικότητα στην περίπτωση της σύνθετης και της προληπτικής συμπεριφοράς και την θετική πλαισίωση να φαίνεται να οδηγεί σε μεγαλύτερη προσλαμβανόμενη απειλή κατά της ελευθερίας και μεγαλύτερη αναδραστικότητα στην περίπτωση της διαγνωστικής συμπεριφοράς. Άλλες εξαρτημένες μεταβλητές που μελετήθηκαν ήταν η αναδραστική αποκατάσταση, η αμφιθυμία και η προσλαμβανόμενη επιρροή του μηνύματος στον εαυτό και στους άλλους. Στο πλαίσιο ανάπτυξης αποτελεσματικών εκστρατειών υγείας, αναφέρονται οι περιορισμοί της παρούσας έρευνας και κατατίθενται προτάσεις για μελλοντική έρευνα.
description: Two hundred and forty (N = 240) female university students were randomly assigned to read a flyer describing the benefits of receiving and / or doing or the costs of not receiving and / or not doing Human Pappilloma Virus (HPV) vaccine and / or Pap test. By using a 2 (frame: gain, loss) X 3 (behavior type: mix, preventive, detective), between – subjects, experimental design, we sought to examine the relative effectiveness of gain – versus loss-framed messages in promoting acceptance of a vaccine against HPV and / or Pap test. Results revealed no association between attitudes toward vaccination and message frame or behavior type. As anticipated, attitudes toward Pap test were positively associated with gain-framed messages. Drawing upon the Theory of Psychological Reactance, as well, findings revealed a statistically significant interaction between message frame and behavior type as far as perceived threat to freedom and state reactance are concerned. In other words, loss-framed messages seem to lead to greater perceived threat to freedom and greater state reactance in the cases of mix and preventive behavior, whereas gain-framed messages seem to lead to greater perceived threat to freedom and greater state reactance in the case of detection behavior. Other dependent variables included reactance restoration, ambivalence and perceived message persuasiveness. Results are discussed in the context of developing successful health communication campaigns. Limitations and implications for future studies are also discussed.